作者：洪适
词牌/韵律：选冠子

paragraphs: 雨脚报晴，云容成瑞，夜雪萦盈连昼。
千岩曳缟，万瓦堆琼，稍稍冷侵怀袖。
鹤氅神仙，兔园宾客，高会坐移清漏。
想灞陵桥畔，苦吟缓辔，耸肩寒瘦。
向此际、色映堂阴，香传梅影，寒力更欺尊酒。
左符词伯，蛮笺巧思，不道起风飞柳。
舞态弓弯，一声低唱，蛾笑绿分烟岫。
任杯行潋滟，为公沈醉，莫教停手。